452.81 REGOLAMENTI DWAR KUNTRATTI TA’ SERVIZZ GĦAL TERMINU TA’ ŻMIEN FISS L-AVVIŻ LEGALI 51 tal-2007, kif emendat bl-Avviżi Legali 427 tal-2007, 239 tal-2008 u 376 tal-2009. L-AVVIŻ LEGALI 51 tal-2007, kif emendat bl-Avviżi Legali 427 tal-2007, 239 tal-2008 u 376 tal-2009. 1. Titolu. It-titolu ta’ dawn ir-regolamenti hu Regolamenti dwar Kuntratti ta’ Servizz għal Terminu ta’ Żmien Fiss. 2. Tifsir. (1) Għall-finijiet ta’ dawn ir-regolament i- " Att " tfisser l-Att dwar Impiegi u Relazzjonijiet Industrijali; Kap. 452. Kap. 452. " impjegat permanenti komparabbli " tfisser impjegat wholetimefl-istess stabbiliment li jkun impjegat b’kuntratt ta’ servizz ta’ tul in definit u li jkun impjegat fl-istess xogħol jew xogħol simili jew okkupazzjoni, waqt li jitqiesu konsiderazzjonijiet oħra inklużi l-anzjanità, kwalifiki u ħiliet: Iżda meta ma jkun hemm ebda impjegat permanenti komparabbli fl-istess stabbliment, it-tqabbil għandu jsir b’referenza għal ftehim kollettivi li jkunu jkopru impjegati permanenti komparabbli fi stabbilimenti oħra; " kuntratt ta’ servizz għal żmien fiss" tfisser kuntratti ta’ servizz maqbul bejn il-prinċipal u l-impjegat li fihom it-tmiem tal-kuntratt jiġi determinat meta tintlaħaq data speċifika, meta tintemm biċċa xogħol speċifika jew meta jiġrixi avveniment speċifiku. (2) Bla ħsara għad-disposizzjonijiet tas-sub regolament (1), kliem u frażijiet użati f’dawn ir-regolamenti għandhom, kemm-il darba r-rabta tal-kliem ma tkunx teħtieġ xort’oħra, it-tifsira lilhom mogħtija fl-Att. 3. Applikabilità. Emendat: A.L.239 tal-2008; A.L.376 tal-2009. (1) Dawn ir-regolamenti għandhom japplikaw għall-impjegati li huma f’impjieg b’kuntratt ta’ servizz għal żmien fiss. (2) Dawn ir-regolamenti m’għandhomx japplikaw: (a) għal persuni appuntati biex jaqdudmirhom f’bord ta’ awtorità mwaqqfa bil-liġi jew pubblika, kummissjoni, kumitat, korporazzjoni, jew il-bord ta’ persuna ġuridika mwaqqfa bil-liġi jew ta’ xi entità fis-settur pubbliku oħra kif imsemmija fl-artikolu 80(3) ta’ l-Att; (b) għal inkarigu jew inkarigi b’responsabbiltajiet jew objettivi ta’ xogħol partikolari, fil-kuntest ta’ kuntratt ta’ impieg indefinit, li jkunu għal perjodu li magħdud waħdu jew f’daqqa ma jeċċedix l-erba’ snin: Iżda fil-każ ta’ inkarigu wieħed jew bejn inkarigi suċċessivi li jkunu sostanzjalment ta’ l-istess natura, waqfiet ta’ mhux aktar minn tliet xhur, fi jew bejn inkarigi suċċessivi, għandhom ikunu inklużi fil-kalkolu tal-perjodu ta’ erba’ snin; (ċ) għal persuni li jkunu qegħdin jagħmlu taħriġ jew esperjenza ta’ xogħol taħt skema ta’ taħriġ jew apprenti stat jew borża ta’ studju jew traineescheme approvati. 4. Prinċipju ta’ non-diskriminazzjoni. Impjegati b’kuntratt ta’ servizz għal żmien fiss m’għandhomx ikunu ittrattati b’mod inqas favorevoli minn impjegati permanenti komparabbli għar-raġuni waħdanija li jkollhom kuntratt ta’ servizz għal żmien fiss: Iżda prinċipal jista’ jagħmel differenza bejn il-kondizzjonijiet ta’ xogħol ta’ impjegat b’kuntratt għal żmien fissu impjegat komparabbli b’kuntratt ta’ servizz għal żmien indefinit, jekk: (a) id-differenza hija riżultat tar-rikonoxximent ta’ tul ta’ servizz, esperjenza, kwalifiki jew kondizzjonijiet ta’ paga u xogħol marbutin mal-kuntratt ta’ servizz li jiġi immedjatament qabel il-kuntratt ta’ servizz għal żmien fiss, u dawk id-differenzi l-oħra li huma ġustifikati għal raġunijiet oġġettivi; jew (b) il-biċċa xogħol li l-impjegat ikun ġie impjegat għaliha tkun waħda speċifika jew ikollha n-natura ta’ kariga għolja ta’ tmexxija u tinkludi konsiderazzjonijiet oġġettivi li jiġġustifikaw tali trattament differenti. 5. Dmir il-prinċipalli jinforma lill-impjegati b’vakanzi. (1) Ikun id-dmir tal-prinċipalli jinformalili mpjegati b’kuntratt ta’ servizz għal żmien fiss b’vakanzi li jinħolqu fil-post tax-xogħol u li jagħti lil tali impjegati l-istess opportunità daqsimpjegati oħra biex dawn jakkwistaw xogħol b’kuntratt ta’ servizz għal żmien indefinit fil-post tax-xogħol tagħhom. (2) Il-prinċipal jista’ jinforma lill-impjegati permezz ta’ avviż ġenerali li jintwera f’post adatt fil-post tax-xogħol tagħhom. 6. Il-prinċipal għandu jagħmel l-almu tiegħu biex jiffaċilita l-aċċess ta’ l-impjegati b’kuntratt ta’ servizz għal terminu ta’ żmien fiss għal opportunitajiet ta’ taħriġ xierqa biex itejbu ħiliethom, l-iżvilupp tal-karriera tagħhom u l-mobilità okkupazzjonali. 7. Kuntratti għal żmien fiss suċċessivi. Emendat: A.L.239 tal-2008; A.L.376 tal-2009. (1) Mingħajr preġudizzju għar-regolament 3(2), kuntratt ta’ servizz għal żmien fiss għandu jinbidel f’kuntratt ta’ servizz għal żmien indefinit jekk: (a) l-impjegat kien impjegat kontinwament b’kuntratt bħal dak għal żmien fiss kif imsemmi, jew taħt dak il-kuntratt meħud flimkien ma’ kuntratt jew kuntratti ta’ servizz preċedenti għal żmien fiss li jeċċedi perjodu ta’ impjieg kontinwu għal aktar minn erba’ snin; u (b) il-prinċipal ma jistax jagħti raġunijiet oġġettivi kif imsemmi fis-sub regolament (4) biex jiġġustifika l-limitazzjoni tat-tiġdid ta’ dak il-kuntratt għal żmien fiss: Iżda fil-komputazzjoni tal-perjodu ta’ erba’ snin imsemmi fil-paragrafu (a), għandu wkoll jiġi kkunsidrat kull perjodu li matulu l-impjegat kien kontinwament impjegat qabel id-dħul fis-seħħ ta’ dawn ir-regolamenti. (2) Id-data effettiva meta impjegat għandu jitqies li ġie impjegat fuq bażi indefinita hija d-data li tiġi l-għada ta’ meta jagħlaq il-perjodu ta’ erba’ snin, immal-perjodu ta’ impjieg kontinwu f’kuntratt wieħed jew aktar għal żmien fiss għandu jiġi kkunsidrat għall-iskopijiet l-oħra kollha, inkluża l-anzjanità u sensja. (3) Dan ir-regolament għandu jkun bla preġudizzju għall-bidla ta’ kuntratt ta’ servizz ta’ impjegat li qabel kien impjegat b’kuntratt ta’ servizz għal żmien fiss f’wieħed ta’ tul indefinit jekk l-istess impjegat ikun inżamm fl-impjieg u ma jingħatax kuntratt ta’ servizz ġdid għal żmien fisssat nax-il ġurnata tax-xogħol minn meta jkun għalaq il-kuntratt ta’ qabel, kif stabbilit fl-artikolu 34(2) ta’ l-Att. (4) Prinċipaljista’ biss iżomm impjegat fuq kuntratt ta’ terminu ta’ żmien fiss għal aktar minn erba’ snin meta dik iż-żamma tkun ġustifikata b’raġunijiet oġġettivi bbażati fuq ċirkostanzi preċiżi u konkreti li jkunu jikkaratterizzaw xi attività partikolari. Dawk iċ-ċirkostanzi jistgħu jirriżultaw, b’mod partikolari, min-natura speċifika, jew minn karatteristiċi inerenti, tax-xogħolijiet li jkollhom jitwettqu fil-kuntratt ta’ terminu ta’ żmien fiss, u jistgħu, skond ma jkun adatt, jinkludu sitwazzjonijiet bħal meta impjegat: (a) kien impjegat bħala sostitut casual jew impjegat simili fuq bażi backtoback jew bħala impjegat meqjus bħala sostitut temporanju; (b) jokkupa- (i) posizzjoni għolja maniġerjali, jew (ii) posizzjoni fejn iż-żamma ta’ livell ogħla ta’ fiduċja jkun meħtieġ minħabba fix-xorta tal-posizzjoni jew meta livell ogħla ta’ fiduċja personali jkun b’mod oġġetti v element essenzjali tar-relazzjoni ta’ l-impieg; (ċ) kien impjegat permezz ta’ ħatra li ssir biex tħares l-interessi ta’ sigurtà jew ekonomiċi partikolari ta’ l-Istat: Iżda din tapplika biss meta l-impjegat jingħata kuntratt ta’ xogħol għal perjodu minimu ta’ sentejn: (d) kien impjegat f’karigi temporanji f’missjonijiet jew assenjamenti barra minn Malta għal tul ta’ żmien li ma jeċċedix is-sitt snin; (e) kien impjegat biex iservi bħala persuna ta’ fiduċja ta’ individwu partikolari li hu nnifsu jkun detentur ta’ kariga ta’ xorta temporanja, bħal persuni li jiġu impjegati biex jaħdmu f’xi uffiċċju ta’ xi detentur ta’ karigi eletti mill-pubbliku. (5) Għall-finijiet ta’ dan ir-regolament, il-kliem "impjegat kontinwament" għandhom jinkludu dawk il-kuntratti għal żmien fiss li jiġu mġedda fi żmien sitt xhur minn meta jiskadu u dan il-perjodu ta’ bejn il-kuntratti għandu jiġi inkluż fil-kalkolu tal-perjodu ta’ kwalifika ta’ erba’ snin imsemmi fis-sub regolament (1)(a): Iżda kuntratt ta’ servizz għal żmien fiss ieħor maqbul wara l-iskadenza tal-perjodu ta’ sitt xhur m’għandux jiġi kkunsidrat bħala impjieg kontinwu: Iżda wkoll kuntratt ta’ servizz għal żmien fiss ieħor maqbul fi żmien il-perjodu ta’ sitt xhur wara l-iskadenza tal-kuntratt ta’ qablu għandu jiġi kkunsidrat bħala impjieg kontinwu jekk il-ħidmiet fil-kuntratt sussegwenti jkunu sostanzjalment l-istess bħall-ħidmiet fil-kuntratt ta’ xogħol preċedenti: Iżda aktar, il-ħidmiet għandhom xorta jiġu kkunsidrati li huma sostanzjalment l-istess minkejja li jinkludu bidliet relatati mal-progress tekniku jew bidliet fil-prattiċi tax-xogħol jew fil-mod kif jiġu eżegwiti l-ħidmiet jew il-kuntratt ikun jinkludi promozzjoni li tkun relatata ma’ xogħol mogħti f’xi kuntratt preċedenti. (6) (i) Mingħajr preġudizzju għad-drittijiet ta’ l-impjegat taħt dawn ir-regolamenti, kull meta prinċipal ikollu intenzjoni li jagħmel kuntratt ta’ servizz għal żmien fiss ma’ impjegat prospettiv il-prinċipal għandu jniżżel bil-miktub f’dak il-kuntratt: (a) ir-raġunijiet oġġettivi, jekk ikun hemm, għaliex il-kuntratt li jkun ser isir m’għandux jiġi mibdul f’wieħed ta’ tul indefinit jekk l-impjegat ikun ser jiġi impjegat kontinwament f’wieħed jew aktar kuntratti b’terminu fiss suċċessivi għal perjodu li jaqbeż l-erba’ snin, jew (b) il-pagi attwali u kondizzjonijiet oħra ta’ xogħol marbutin mal-kuntratt ta’ servizz jekk dan awtomatikament isir kuntratt indefinit fl-assenza ta’ raġunijiet oġġettivi. (ii) Jekk impjegat b’kuntratt għal żmien fiss jiġi impjegat kontinwament b’kuntratt wieħed jew aktar suċċessivi għal perjodu li jaqbeż l-erba’ snin: (a) fin-nuqqas ta’ konformità mal-paragrafu (i)(a), il-kuntratt ta’ l-impjieg ta’ l-impjegat għandu awtomatikament isir kuntratt ta’ impjieg indefinit, u (b) fin-nuqqas ta’ konformità mal-paragrafu (i)(b), l-impjegat għandu jgawdi l-istess kondizzjonijiet ta’ xogħol imgawda taħt il-kuntratt għal żmien fiss. (iii) Fil-każ ta’ impjegat b’kuntratt għal żmien fiss li jkollu perjodu ta’ impjieg kontinwu li ma jkunx qabeż l-erba’ snin fid-data meta jidħol fis-seħħ dan il-paragrafu, il-prinċipal għandu, jew qabel l-iskadenza tal-kuntratt kurrenti jew fi żmien sitt xhur mid-data tad-dħul fis-seħħ ta’ dawn ir-regolamenti, skond liema minnhom jiġi l-ewwel, jipprovdi lill-impjegat bil-miktub: (a) ir-raġunijiet oġġettivi, jekk ikun hemm, għaliex il-kuntratt li jkun sar m’għandux jinbidel f’wieħed ta’ tul indefinit jekk l-impjegat kien ġie impjegat kontinwament b’kuntratt wieħed jew aktar suċċessivi għal perjodu li jaqbeż l-erba’ snin, jew (b) il-pagi attwali u l-kondizzjonijiet l-oħra tax-xogħol marbutin mal-kuntratt ġaladarba dan awtomatikament isir kuntratt indefinit fl-assenza ta’ raġunijiet oġġettivi. (iv) Fil-każ ta’ impjegat fis-servizz pubbliku jew fis-settur pubbliku b’kuntratt għal żmien fiss li jkollu perjodu ta’ impjieg kontinwu b’kuntratt għal żmien fiss wieħed jew aktar suċċessivi li jkun qabeż l-erba’ snin u li jkun għadu fl-impjieg fid-data tad-dħul fis-seħħ ta’ dan il-paragrafu, il-prinċipal għandu jagħti lil dak l-impjegat bil-miktub, fi żmien sitt xhur mid-data tad-dħul fis-seħħ ta’ dan il-paragrafu: (a) ir-raġunijiet oġġettivi, jekk ikun hemm, għaliex il-kuntratt li jkun sar m’għandux jinbidel f’wieħed ta’ tul indefinit jekk l-impjegat ikun ġie impjegat b’kuntratt wieħed jew aktar suċċessivi għal perjodu kontinwu li jaqbeż l-erba’ snin, jew (b) il-pagi attwali u l-kondizzjonijiet tax-xogħol l-oħra marbutin mal-kuntratt ġaladarba dan awtomatikament isir kuntratt indefinit fl-assenza ta’ raġunijiet oġġettivi. (v) Jekk impjegat b’kuntratt għal żmien fiss kif imsemmi fil-paragrafiv) kien impjegat jew ġie sussegwentement impjegat b’kuntratt wieħed jew aktar suċċessivi għal perjodu kontinwu li jaqbeż l-erba’ snin: (a) fl-assenza ta’ dokument li jelenka r-raġunijiet imsemmija fil-paragrafi (iii) v)(a) u mogħti lill-impjegat fiż-żmien relevanti applikabbli, il-kuntratt ta’ impjieg ta’ l-impjegat għandu awtomatikament isir kuntratt ta’ impjieg indefinit kif imsemmi fis-sub regolamenti) skond il-każ, u (b) fl-assenza ta’ informazzjoni bil-miktub kif imsemmi fil-paragrafi (iii) v)(b) u mogħtija lill-impjegat fiż-żmien rilevanti applikabbli, l-impjegat għandu, mal-bidla għal kuntratt ta’ servizz indefinit, igawdi l-istess kondizzjonijiet ta’ xogħol imgawda taħt il-kuntratt għal żmien fiss. (7) Bla ħsara għas-subregolament (6)(iv), impjegati fl-impjieg mas-servizz pubbliku jew fis-settur pubbliku fid-data tad-dħul fis-seħħ ta’ dawn ir-regolamentili, matul il-perjodu bejn l-ewwel ta’ Mejju 2004 u d-data tad-dħul fis-seħħ, li jkunu għalquperjodu ta’ aktar minn erba’ snin f’impjieg kontinwu u li fil-konfront tagħhom ma jkunx hemm raġuni oġġettiva li tiġġustifika ż-żamma tagħhom b’kuntratt għal żmien fiss kif imsemmi fis-sub regolament (4), għandhom jitqiesu li saru impjegati b’kuntratt indefinit b’effett mid-data li tiġi l-għada ta’ meta jiskadi l-perjodu imsemmi ta’ erba’ snin. (8) Ebda ħaġa fis-sub regolament (7) m’għandha tiftiehem li għandha l-effett li terġa’ ġġib fis-seħħ xi relazzjoni ta’ impjieg li kienet mitmuma qabel id-data tad-dħul fis-seħħ ta’ dawn ir-regolamenti jew li tinvalida xi terminazzjoni bħal dik. (9) Mingħajr preġudizzju għad-disposizzjonijiet tas-sub regolament (6)(iv))(b), ebda ħaġa f’dawn ir-regolamenti m’għandha tiġi interpretata li tagħti lill-impjegati li jkunu akkwistaw stat indefinit id-dritt li jġorru ma’ l-istess stat benefiċċji li huma partikolari għall-kuntratti definiti. (10) Ebda ħaġa f’dawn ir-regolamenti ma għandha tagħti dritt ta’ impieg b’kuntratt indefinit taħt dawn ir-regolamenti meta persuna qiegħda f’relazzjoni ta’ impieg fis-servizz pubbliku jew fis-settur pubbliku li ma tkunx saret skond il-Kostituzzjoni jew skond xi liġi oħra li tapplika għall-impieg fis-servizz pubbliku jew fis-settur pubbliku: Iżda jekk relazzjoni ta’ impieg bħal dik fis-servizz pubbliku jew fis-settur pubbliku tiġi terminata wara li tkun inżammet fis-seħħ għall-perjodu li jkun jeċċedi erba’ snin għar-raġuni illi ma kienetx saret skond il-Kostituzzjoni jew skond xi liġi oħra li tapplika għall-impieg fis-servizz pubbliku jew fis-settur pubbliku, l-impjegat illi l-impieg tiegħu jkunhekk ġie terminat jista’ jitlob kumpens lill-prinċipall ikellu u jista’ għal dan l-iskop jirreferi l-każ tiegħu lit-Tribunal Industrijali fi żmien erba’ xhur mid-data ta’ l-imsemmija terminazzjoni, u jekk it-Tribunal ikun sodisfat tilli r-raġuni tat-terminazzjoni tal-impieg kienet illi l-impieg ma sarx skond il-Kostituzzjoni jew skond xi liġi oħra msemmija hawn fuq, għandu jagħti għotja ta’ kumpens li fl-opinjoni tat-Tribunal tkun effettiva biżżejjed u li tkun tikkostitwixxi deterrent kontra abbuż fil-proċess ta’ reklutaġġ u, f’kull każ, kumpens bħal dan għandu jkun ikkalkolat bħala xahar paga għal kull sena ta’ impieg, iżda dan l-ammont m’għandux ikun inqas mill-ammont ekwivalenti għat-total ta’ pagi pagabbli lil din il-persuna f’perjodu ta’ sitt xhur fl-impieg. 8. Ilmenti lit-Tribunal Industrijali. (1) Impjegat jista’ jressaq ilment lit-Tribunal Industrijali li l-prinċipal tiegħu jkun kiser dritt mogħti lil u b’dawn ir-regolamenti. (2) Bla ħsara għad-disposizzjonijiet tas-sub regolament (3), it-Tribunal Industrijali m’għandux jikkunsidra ilment taħt dan ir-regolament kemm-il darba dan ma jiġix ippreżentat fi żmien erba’ xhur li jibdew għaddejjin mid-data tat-trattament l-anqas favorevoli. (3) Meta impjegat jippreżenta lment taħt dan ir-regolament u l-prinċipaliżomm li t-trattament hu wieħed ġustifikat għal raġunijiet oġġettivi, ikun id-dmir tal-prinċipal li jipprova li t-trattament inqas favorevoli ikunhekk ġustifikat għal raġunijiet oġġettivi. 9. Kull persuna li tikser id-disposizzjonijiet ta’ dawn ir-regolamenti tkun ħatja ta’ reatu tista’, meta tinstab ħatja, teħel multa ta’ mhux iżjed minn elfumija u erbgħa u sittineurou disgħa u sitt inċ enteżmu (1, 164.69).